Приложение № 1 от 1 към Решение № 93, Протокол № 6, т.5.4. ОбС Хитрино! от 16.05.2017 г.

**ОБЩИНСКИ СЪВЕТ – ХИТРИНО, ОБЛАСТ ШУМЕН**

**НАРЕДБА**

ЗА РАЗПОЛАГАНЕ НА ПРЕМЕСТВАЕМИ ОБЕКТИ И ЕЛЕМЕНТИ НА ГРАДСКОТО ОБЗАВЕЖДАНЕ НА ТЕРИТОРИЯТА НА ОБЩИНА ХИТРИНО

**ГЛАВА ПЪРВА**

**ОБЩИ РАЗПОРЕДБИ**

**Чл. 1** (1) Тази наредба се издава на основание чл. 56 ал.2 от ЗУТ и урежда реда за издаване на разрешения за поставяне на преместваеми обекти за търговия и други обслужващи дейности, рекламни, информационни и монументално-декоративни елементи. Преместваеми обекти по смисъла на тази Наредба са обекти, предназначени за търговски или други обслужващи дейности, които не са трайно свързани с терена и не нарушават целостта на настилката под тях.

1. Преместваемите обекти и рекламните, информационните и декоративно- монументалните елементи по тази наредба не представляват недвижими имоти по чл. 110 от Закона за собствеността, не се нанасят в кадастралната карта, не се записват в кадастралните регистри, а за удостоверяване на правото на собственост или на други права върху тях не се съставят или издават актове, подлежащи на вписване в имотния регистър. нямат постоянен устройствен статут, не са трайно свързани с недвижимия имот, в който са поставени, позволяват бърз демонтаж и могат да се преместят на повече от едно място.
2. По тази наредба се поставят и премахват и тези обекти по чл. 55 от ЗУТ, за които се издава разрешение за поставяне.

**Чл. 2** Преместваеми обекти и елементи на градското обзавеждане по смисъла на чл. 56 ЗУТ са:

1. Навеси
2. Павилиони, кабини, будки.
3. Фургони без колела и бараки.
4. Съоръжения за реклама, информация и декорация.
5. Спирки на масовия транспорт
6. Сергия, временна пазарна конструкция.
7. Навес за паркиране на МПС.
8. Пейки, съдове за събиране на отпадъци, чешми и фонтани.
9. Зарядни колонки за електрически превозни средства
10. Маси и столове.
11. Витрини.
12. Подвижни щандове.
13. Други такива, включително и поставянето на стоки върху тротоарната площ, или собствено МПС.
14. Слънцезащитни средства - чадъри, сенници, тенти, навеси и др.
15. Химически тоалетни.
16. Декоративно-монументални елементи - знаци, плочи, паметници и др. съоръжения с възпоменателен характер, както и пособия и съоръжения използвани за външна украса т.17 Увеселителни обекти.

**Чл. 3** (1) Преместваемите съоръжения, изброени и посочени в чл. 2 се поставят върху:

1. Недвижими имоти, частна собственост.
2. Недвижими имоти - общинска или държавна собственост.

 (2) За поставянето на преместваеми съоръжения, по реда на чл.2 се изисква ситуационна схема и конструктивно становище, одобрени от главния архитект на Общината, а според местоположението им (за централната част, паркове и градини) и архитектурен проект по преценка на главния архитект на община Хитрино.

ГЛАВА ВТОРА ИЗИСКВАНИЯ ПРИ ПОСТАВЯНЕ

**НА ПРЕМЕСТВАЕМИ СЪОРЪЖЕНИЯ**

**Чл. 4** (1) Преместваемите съоръжения се разполагат върху свободни незастроени площи и терени така, че да не възпрепятстват основното им предназначение.Максималният размер на временните преместваеми съоръжения по смисъла на тази наредба да бъде до 75 кв.м. с максимална височина до 3 м.

**Чл. 5** (1) Поставянето на преместваеми съоръжения в имоти, частна собственост става въз основа на скица (виза), с указани точни мерки, височини и отстояния.

1. При съсобственост на имота е необходимо изрично писмено, нотариално заверено съгласие на всички съсобственици с указаното петно за поставяне.
2. В случаите когато се иска разполагането на детски атракциони е необходимо заявителят да представи и сертификат за безопасност на съоръжението.
3. Върху сгради - етажна собственост, разрешението за поставяне на обекти по чл.2 се издава въз основа на изрично писмено съгласие на етажните собственици или писмен договор за наем с етажните собственици на заетата от съоръжението площ. Съгласието и договорът за наем се оформят по реда на Закона за управление на етажната собственост.
4. Обектите по чл.2 могат да се свързват с временни връзки към мрежите и съоръженията на техническата инфраструктура, когато това е необходимо за нормалното им функциониране.

**Чл. 6** (1) Поставянето на преместваемите съоръжения в имоти държавна или общинска собственост става въз основа на схема, одобрена от главния архитект.

1. За държавните имоти схемата се одобрява след предварително съгласуване със съответната централна администрация, която стопанисва имота, а в останалите случаи с Областния управител.
2. За общинските имоти схемата се одобрява след предварително съгласуване с Главния архитект и Кмета на Хитрино.
3. В недвижими имоти - културни ценности, разрешение за поставяне на обекти по чл. 2 се издава въз основа на схема след съгласуване с Министерството на културата.
4. Схемите подлежат на актуализация по реда, по който са създадени.

**Чл. 7** Забранява се разполагането на всички видове преместваеми съоръжения, които закриват входове, витрини, прозорци от партерен етаж на сградите или затрудняват, или възпрепятстват пешеходния поток, и обслужването на обектите в тях.

ГЛАВА ТРЕТА РЕД ЗА РАЗПОЛАГАНЕ

**НА ВРЕМЕННИ ПРЕМЕСТВАЕМИ СЪОРЪЖЕНИЯ**

**Чл. 8** (1) За издаване на разрешение за поставяне на временни преместваеми обекти, заинтересуваните лица трябва да представят следните документи:

1. Молба по образец до Главния архитект.
2. Документ за собственост или договор за наем.
3. Нотариално заверено съгласие на собствениците, ако има съсобственост.
4. Скица предложение за месторазположението на обекта

(2) Всички представени документи трябва да бъдат в оригинал или нотариално заверено

копие.

**Чл. 9** (1) Въз основа на молбата Главния архитект на Община Хитрино, при

спазване на всички посочени по-горе изисквания, издава скица (виза) по чл.5 от Наредбата.

1. Скицата по ал.1 представлява копие-извадка от действащия подробен устройствен план с указаните по чл. 5 мерки.
2. При наличието на предварително одобрена схема, в скицата по ал. 1 се отбелязват и специфичните изисквания по обекта.
3. Копието-извадка от плана трябва да обхваща и съседните имоти.
4. След получаване на визата да се представят ситуационна схема, конструктивно становище (архитектурен проект по преценка на Главния архитект на община Хитрино).

**Чл. 10** (1) Разрешение за поставяне се издава от Главния архитект на община Хитрино след представяне на одобрен проект или скица по чл.9, ал.1 (с указан начин на поставяне).

1. Разрешението за поставяне върху държавни или общински имоти не може да бъде за срок по-дълъг от срока на договора за наем на имота.
2. Разрешението за поставяне върху частни имоти може да бъде и за неопределен срок от

време.

(4) След изтичане срока на разрешението, преместваемите обекти се премахват. При премахване на преместваемите обекти, собствениците им са задължени да възстановят имота или терена, върху или на който е поставен обекта, в първоначалния му вид.

**ГЛАВА ЧЕТВЪРТА**

**СЪОРЪЖЕНИЯ ЗА РЕКЛАМА, ИНФОРМАЦИЯ И ДЕКОРАЦИЯ**

**Чл. 11** Искането по чл.2 , т.4 за поставяне на реклама се отправя до кмета на общината, придружено от архитектурно-дизайнерски проект с графичен и /или/ снимков материал.

**Чл. 12** Главния архитект издава разрешение за поставяне на рекламата след като одобри архитектурно-дизайнерския проект и мястото за разполагането ѝ, конструктивно становище или конструктивен проект в зависимост от големината на съоръжението, като по преценка може да поиска съгласуване със съответните институции, стопанисващи имотите и съоръженията.

**Чл. 13** Поставянето на реклами, обяви и др. на територията на Община Хитрино става при спазване изискванията на настоящата Наредба, след заплащане на такса по Наредбата за определянето и администрирането на местните такси и цени на услуги съгласно чл.9 по ЗМДТ.

**Чл. 14** (1) Договорите за ползване на общински площи за разполагане на рекламни знаци се сключват от Кмета на Общината за срок не по-дълъг от 3 години.

1. Подготовката на договора се извършва от отдел „Общинска собственост” след издаване на разрешение от Главния архитект на Община Хитрино.
2. В срока на договора влиза и времето, необходимо за монтаж, демонтаж на рекламните елементи и възстановяване на мястото в първоначалния му вид.

**Чл. 15** В едномесечен срок от прекратяване на дейността на определен обект, рекламно- информационни материали, свързани с неговата дейност следва да бъдат премахнати от лицата, които са получили разрешение за поставяне.

**Чл. 16** (1) Външна реклама, фирмени надписи, информационно - указателни табели и обяви се изписват на български език.

(2) Изключения се допускат само за утвърдени фирмени знаци, запазени марки и шрифтове на чуждестранни фирми.

**Чл. 17** Лицата, стопанисващи рекламно-информационните елементи са длъжни да ги поддържат в техническа изправност, чисти и отговарящи на проектния им вид.

**Чл. 18** Забранява се разполагане на рекламни елементи, фирмени знаци, информационно- указателни табели - обяви:

1. На сгради обявени за паметници на културата от национално и местно значение, с изключение на случаите, когато има разрешение от НИНКН.
2. Върху природни забележителности
3. Електрически, далекосъобщителни и други съоръжения, освен след съгласуване от съответната институция.
4. На територията на сервитути, определени за елементи от системата за регулиране движението по пътищата.
5. Върху култови сгради на религиозните общности.
6. Върху скулптурни паметници и в непосредствена близост до тях.
7. В непосредствена близост до пътни знаци и указателни табели, на места и разстояния, възпрепятстващи тяхното ползване.

**Чл. 19** Забраняват се реклами с антиконституционен характер, противоречащи на действащото законодателство в Република България, както и реклами с порнографско съдържание.

**ГЛАВА ПЕТА**

**ПРЕМАХВАНЕ НА ПРЕМЕСТВАЕМИТЕ ОБЕКТИ**

 Чл. 20 (1) Обектите по чл. 55, чл.56, ал. 1 и чл. 57 ал. 1 от ЗУТ се премахват, когато:

1. Са поставени без разрешение или в противоречие с издаденото разрешение;
2. Са поставени в чужд имот без правно основание или при отпадане на обстоятелствата за издаване на разрешението за поставяне;
3. Не отговарят на правилата и нормативите за устройство на територията;
4. Не отговарят на изискванията по чл. 169 ал. 1, т. 1, 2, 3, 4 и 5 от ЗУТ;
5. Представляват реклама, забранена със закон;
6. Срокът на разрешението за поставяне е изтекъл;
7. Не отговарят на други изисквания, определени с тази наредба.

(2) Обстоятелствата по ал. 1 се установяват с констативен акт, съставен от служителите по чл. 223, ал. 2 от ЗУТ в 7-дневен срок от констатиране на нарушението. Констативният акт се връчва на собствениците на обектите по ал. 1, които могат да направят възражения в тридневен срок от връчването му.

(3) В 7-дневен срок от връчването на констативния акт по ал. 2 кметът на общината издава заповед за премахване на обекта.

(4) Когато собственикът на обект по ал. 1, поставен в чужд имот, е неизвестен, констативният акт се връчва на собственика на имота да го премахне за своя сметка.

(5) Когато собственикът на обект по ал. 1, поставен в имот – общинска собственост, е неизвестен, констативният акт и заповедта за премахване се поставят на видно място върху обекта в присъствието на двама свидетели и на определените за това места в сградата на общината или кметството.

(6) В заповедта по ал. 3 кметът на общината определя срок за премахване на обекта и разпорежда на дружествата, доставчици на вода и енергия, да прекратят доставките до определения за премахване обект. Може да се допусне предварителна изпълнение на заповедта за премахване.

(7) При неспазване на срока за премахване, определен в заповедта по ал. 3, обектът се премахва принудително.

(8) При необходимост принудителното изпълнение на заповедта по ал. 3 се осъществява със съдействието на полицията.

Чл. 21. В едномесечен срок след изтичане срока на доброволно изпълнение, определен със заповедта на кмета на община Хитрино по чл. 57а, ал. 3 ат ЗУТ, се извършва проверка по изпълнението от специалисти на общинската администрация, за което се съставя констативен протокол.

ГЛАВА ШЕСТА

АДМИНИСТРАТИВНО -НАКАЗАТЕЛНИ РАЗПОРЕДБИ

**Чл. 22** (1) Който не по установения с тази наредба ред, постави временно преместваемо съоръжение, се наказва с глоба от 50 до 1000 лв.

1. Наказва се с глоба по ал. 1 и проектантът, който предаде или допусне да бъдат предадени на физически или юридически лица проекти или документи, касаещи предмета на Наредбата, които не са оформени в съответствие с нормативните изисквания.
2. Наказва се с глоба от 50 (петдесет) до 500 (петстотин) лева, ако не подлежи на по-тежко наказание, този който:
3. извършва дейност по поставяне на преместваеми обекти в отклонение от настоящата Наредба;
4. не изпълни писмено нареждане на административен орган по реда на тази Наредба;
5. премахне, унищожи или допусне премахване или унищожаване на преместваеми обекти без разрешение на компетентните органи;
6. постави незаконно преместваем обект и не го напусне след като бъде писмено предупреден от административния орган, че извършва незаконна дейност;
7. не извърши възстановителни работи и не отстрани за своя сметка нанесените повреди вследствие на осъществената от него незаконна дейност;
8. За други нарушения по тази Наредба, ако деянието не подлежи на по-тежко наказание, глобата е от 50 (петдесет) до 500 (петстотин) лева, за физически лица и от 500 (петстотин) до 2000 (две хиляди) лева за юридически лица.

**Чл. 23** (1) Актовете за установяване на нарушенията се съставят от лица, определени със Заповед на Кмета на Общината.

(2) Наказателните постановления се издават от Кмета на Общината и се обжалват по реда на ЗАНН.

**Чл. 24** Незаконно поставените преместваеми съоръжения върху общински терен се премахват за сметка на собственика по реда на чл. 65 от ЗОС, а в частните имоти - по реда на ЗУТ.

ДОПЪЛНИТЕЛНИ РАЗПОРЕДБИ

§ 1 Под незаконно поставени преместваеми обекти по смисъла на тази Наредба се разбират поставените такива без издадено разрешение за поставяне.

ПРЕХОДНИ И ЗАКЛЮЧИТЕЛНИ РАЗПОРЕДБИ

§2 Поетапно от приемането на наредбата, главния архитект одобрява схеми за разположение на временни преместваеми съоръжения на територията на Общината.

§3 Разрешенията за поставяне на законно поставените по досегашния ред временни преместваеми съоръжения запазват действието си за срока, за който са издадени, но за не - повече от срока на действие на договорите за наем на имотите.

§4 Строежи с временен устройствен статут, се премахват за сметка на собствениците на обекта по реда на чл. 196 от ЗУТ.

§5 В срок от 3 месеца от влизането в сила на Наредбата съответните специалисти от дирекция „Устройство на територията и специализирани дейности" в Общинска администрация, привеждат наличните временни обекти в съответствие с изискванията на настоящата наредба.

§6 Организацията по прилагането и контрола по изпълнението на наредбата се възлага на Главния архитект на община Хитрино и Кмета на Общината.

§7 Наредбата се приема на основание чл. 56 ЗУТ, във връзка с чл.22, ал.1 от ЗМСМА, и чл.8 от ЗОС.

§8 Наредбата влиза в сила в едномесечен срок от приемането й от Общински съвет.

§9 Тази наредба отменя „Наредба за реда за поставяне и ползване на временни съоръжения за търговия и услуги, на основание чл. 56, ал. 2 от ЗУТ на община Хитрино, област Шумен” на Общински съвет Хитрино, приета с Решение № 3/15.02.2002 г. на Общински съвет Хитрино по протокол № 1.

§10 Настоящата Наредба за разполагане на преместваеми обекти и елементи на градското обзавеждане на територията на община Хитрино отменя „Наредба за реда за поставяне и ползване на временни съоръжения за търговия и услуги, на основание чл. 56, ал. 2 от ЗУТ на община Хитрино, област Шумен” и влиза в сила от влизане в сила на Решението.

 Настоящата Наредба за разполагане на преместваеми обекти и елементи на градското обзавеждане на територията на община Хитрино е приета с Решение № 93 от 16.05.2017 година на Общински съвет Хитрино, Протокол № 6, точка 5.4.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА:**

ПРОТОКОЛИСТ НА ОбС ХИТРИНО